cyanic-selkie/wikianc huggingface dataset:
Sibelius-museo
Yleisesti
Sibelius-museon arkiston kokoelmat juontavat juurensa Åbo Akademin musiikkitieteen laitoksen professori Otto Anderssonin kokoelmiin. Arkisto pitää sisällään aineistoa liittyen musiikkielämään sekä myös erillisarkistoja, kuten Sibelius-arkiston, Otto Anderssonin arkistokokoelman sekä Turun Soitannollisen Seuran arkiston. alt=|pienoiskuva|340x340px|Yksityiskohta Sibelius-museon julkisivusta
Näyttelyiden ja arkiston lisäksi museorakennuksen tiloissa on myös opetustiloja, kuten auditoriot Brahe ja Flora, jotka ovat nimetty Åbo Akademin ylioppilaskuorojen Brahe Djäknarin ja Florakörenin mukaan.
Aika ennen museota: Pehr Kalm ja kasvitieteellinen puutarha
Sibelius-museon paikalla sijaitsi aiemmin Kuninkaallisen Turun Akatemian kasvitieteellinen puutarha, jonka Carl von Linnén oppilas Pehr Kalm perusti vuonna 1757. Puutarhaan hän istutti kasveja muun muassa matkoiltaan Pohjois-Amerikkaan ja Venäjälle. Turun palon jälkeen puutarhasta jäi jäljelle vain Kalmin istuttama tammi, joka sijaitsee Aurajoen ja nykyisen museorakennuksen välissä. Palon jälkeen kirjapainaja Christian Ludvig Hjelt huusi itselleen puutarhan tontin vuonna 1831, ja rakensi sen paikalle kaksi yksikerroksista puutaloa.
Åbo Akademi
Vuonna 1923 Ellen ja Magnus Dahlström testamenttasivat puutarhan tontin Åbo Akademin säätiölle. Yrityksiä palauttaa puutarha alkuperäiseen ulkoasuunsa tehtiin jo 1930-luvulla, jolloin Justus Montell pyrki istuttamaan kokoelmiaan Kalmin aikaisen tammen vierelle. Montellin kuoltua vuonna 1954 yritys jäi kuitenkin kesken, mikä johti puutarhan kunnon rappeutumiseen ja Hjeltin rakennuttamien puutalojen purkuun. alt=|vasen|pienoiskuva|280x280px|Flyygeli Sibelius-salissa
Otto Andersson musiikkitieteellisen aineiston ja arkiston perustajana
Varsinaisen musiikkihistoriallisen museon perusta luotiin kuitenkin jo vuonna 1926, kun Otto Andersson nimitettiin Åbo Akademin vastaperustetun musiikkitieteen ja kansanrunoudentutkimuksen professuurin viranhaltijaksi. Viran perustaminen oli laivanvarustaja Robert Mattsonin ansiota, joka lahjoitti merkittävän summan varoja kirja-ja nuottihankintoja varten. Myös Mattsonin poika Curt Mattson oli lahjoittanut arvokkaan kokoelman soittimia eri puolilta maailmaa Anderssonin omia kokoelmia varten, jonka johdosta myös mahdollistui museotoiminnan perustaminen. Lahjoitusten alkuperäinen idea oli kuitenkin perustaa Åbo Akademiin musiikkitieteellinen seminaari, jossa olisi mahdollisimman suuri kirjasto tutkimustyötä varten.
Kirjastoa varten ehkä merkittävin tehty yksittäinen lahjoitus olivat paroni Axel Carpelanin musiikkikokoelmat, jotka lahjoitettiin hänen kuoltuaan Åbo Akademille. Nämä kokoelmat pitivät sisällään Sibeliuksen painettuja sävellystöitä, joissa oli henkilökohtaisia omistuksia. 1930-luvulle mentäessä lahjoitusten ja Anderssonin omien hankintojen määrä kiihtyi, ja aineistoa hankittiin aina käsikirjoituksista soittimiin asti. Hankinnat eivät aina olleet tosin ongelmattomia, sillä Anderssonin aineistot kärsivät tilan-ja varojenpuutteista.
Museo saa nykyisen nimensä
Ennen vuotta 1949 Sibelius-museolla ei vielä ollut varsinaista nimeä, ja se tunnettiinkin vain nimityksillä "Åbo Akademin musiikkitieteellinen seminaari" ja "Åbo Akademin musiikkihistorialliset kokoelmat" (ruots. Musikvetenskapliga seminariet vid Åbo Akademi & musikhistoriska samlingarna vid Åbo Akademi ). 1940-luvun lopulla järjestettiin kuitenkin museossa Sibelius-aiheinen näyttely, jossa oli esillä aineistoa vaihdellen kirjeistä käsikirjoituksiin ja nuotteihin. Eräs toimittaja kutsuikin tätä näyttelyä epävirallisesti "Sibelius-museoksi", joka herätti keskustelua myös Otto Anderssonin ja Åbo Akademin silloisen rehtorin G.O. Rosenqvistin välillä. Välttääkseen lisähämmennystä professori Andersson lähestyi Sibeliusta henkilökohtaisesti kirjeellä, jossa hän kysyi muodollisesti lupaa nimen käytöstä virallisissa asiayhteyksissä. Säveltäjä vastasikin takaisin 16. tammikuuta 1949 seuraavin sanoin: Nimenvaihdoksen jälkeen museo sai myös ensimmäiset vakinaiset tilansa nykyisen ravintola Hus Lindmanin kartanorakennuksesta. Piispankatu 15:ssä sijainneessa kartanossa Sibelius-museolla oli käytössä seitsemän huonetta, joihin kokoelmat ja museon hallintotilat aseteltiin. Samanaikaisesti myös kokoelmien hankintoja lisättiin ja esimerkiksi Andersson matkaili näissä tarkoituksissa Amerikassa 1950-luvulla. Vuodet tässä osoitteessa osoittautuivat raskaiksi ja pitkiksi, joten omasta, museokäyttöön varatusta rakennuksesta alettiin herätellä toiveita. alt=|pienoiskuva|364x364px|Museon sisäpiha Atrium
Nykyisen museorakennuksen suunnittelu ja käyttöönotto
Arkkitehti Woldemar Baeckman sai vähitellen 1960-luvun puolella tehtäväkseen piirtää Åbo Akademille Sibelius-museon, jossa sitä ennen vaihtelevissa tiloissa toiminut museo saisi vihdoinkin pysyvät tilat. Baeckmanin alkuperäisissä suunnitelmissa museorakennukseen kuului myös erillinen lisäsiipi joen puolella yliopiston kuorotoimintaa varten. Ennen lopullisia piirustuksia tehtiin tutkimustöitä vuosina 1963 ja 1966, joiden tuloksena mahdollisesti luovuttiin ajatuksesta rakentaa erillinen lisäsiipi museon vierelle. Syksyllä 1966 lopulliset suunnitelmat valmistuivat ja jo seuraavana vuonna museon rakennustyöt käynnistyivät. Nämä työt valmistuivat helmikuussa 1968, jolloin rakennus myös vihittiin käyttöön.
Arkkitehtuuri
Tyylillisesti Sibelius-museo edustaa 1960-luvun betonibrutalismia, jossa on yksi maanpäällinen ja toinen maan alla oleva kerros. Baeckmanin suunnitteleman matalakattoisen museorakennuksen periaate on ollut jatkaa viereisten 1800-luvun empiretalojen arkkitehtuuria. Rakennuksen seinäpinnat ovat käsittelemätöntä betonia, joissa näkyvät selkeästi rakennusprosessin aikana tulleet jäljet ja kuviot. Betonin lisäksi rakennuksen toinen vahva elementti on lasi, joka ympäröi museota ja joka on vahvasti läsnä etenkin museon sisääntulossa. Ikkunat sekä näyttelysalien suuret vitriinit ovat ikään kuin toistensa vastakohtia, ja joita myös yhdistää keskellä oleva Sibelius-sali. pienoiskuva|412x412px|Yksityiskohta Sibelius-museon seinien kuvioista Museon työhuoneita sekä Sibelius-näyttelyä kiertää sen lisäksi sisäpiha Atrium, joka pitää sisällään kupolimaisia kattoikkunoita tuoden valoa myös kellarikerroksessa olevaan aulaan ja myös Brahe-auditorioon. Sibelius-sali saa myös osan valaistuksestaan katon rajassa olevista ikkunoista, jotka ympäröivät salin korotettua kattoa. Katon tärkeimmät yksityiskohdat ovat tässä tapauksessa neljä suppilomaista hyperbolista paraboloidia, jotka ikään kuin jatkuvat pystypilareina aina konserttisalin puolelle asti. Nämä pilarit ovat kuvioitua betonia, joissa näkyvät laudoissa olleiden puisten syiden jäljet.
Chapters
Chapters on Amorphiksen vuonna 2003 julkaistu toinen kokoelma-albumi. Kappaleet ovat yhtyeen viideltä ensimmäiseltä albumilta, ja se jäi Amorphiksen viimeiseksi julkaisuksi Relapse Recordsin kautta.
Zion Train
Zion Train on brittiläinen vaihtoehtoinen, underground-henkinen yhtye tai kollektiivi, joka yhdistelee musiikissaan dubia, reggaeta ja elektronista tanssimusiikkia. Omassa genressään sitä voidaan pitää edelläkävijänä.
Yhtye perustettiin Lontoossa vuonna 1990. Varhaisen kokoonpanon muodostivat yhtyeen dub-miksauksesta vastaava Neil Perch, melodikaa soittava Colin Cod, David Tench, naispuolinen vokalisti Molara, trumpettia soittava David Hake sekä pasuunaa soittanut Forkbeard. Ensimmäisen varsinaisen albuminsa yhtye julkaisi vuonna 1993. 2000-luvulla yhtye on kokenut joitakin miehistönvaihdoksia, ja muun muassa Molara on jättänyt yhtyeen keskittyäkseen soolouraan.
Zion Trainilla on oma levy-yhtiö, Universal Egg, mutta se on levyttänyt myös China Recordsille.
Psará (kunta)
Psará on Kreikan kylä ja samanniminen kunta (Δήμος Ψαρών, Dímos Psarón), joka sijaitsee Chíoksen alueyksikössä Pohjois-Egean saarten alueella. Kunnan pinta-ala on 44,511 neliökilometriä ja väkiluku 458. Psarán kylän väkiluku on 454 (vuonna 2011).
Hwange
Hwange on kaupunki Zimbabwen länsiosassa. Se sijaitsee Pohjois-Matabelemaan provinssissa. Kaupungissa on noin 42 000 asukasta. Siirtomaa-aikana Hwange tunnettiin nimellä Wankie.
Psará (kunta)
Psarán kunta käsittää koko Psarán saaren. Sen lisäksi kuntaan kuuluvat seuraavat pienemmät saaret: Ágio Nikoláki, Antípsara, Daskaleió (Dakalió), Káto Nisí, Kokkinonísi, Mastrogiórgi, Mediakó ja Prasonísi.
Hwange
Kaupungin lähellä on Hwangen kansallispuisto.
Psará (kunta)
Kunnan osat
Psarán kunta muodostuu seuraavista kylä- ja kaupunkiyhdyskunnista ja asutuksista:
Jagjit Singh
Jagjit Singh (syntyjään Jagmohan Singh Dhiman; 8. helmikuuta 1941 Sri Ganganagar, Brittiläinen Intia – 10. lokakuuta 2011 Bombay, Maharashtra, Intia), joka tunnettiin yleisesti nimellä ”Ghazalin kuningas”, oli intialainen säveltäjä, laulaja ja muusikko. Hän sävelsi ja lauloi lukuisilla kielillä, ja hän sai tunnustusta intialaisen klassisen taidemuodon ghazalin elpymisestä ja suosiosta valitsemalla massojen kannalta merkityksellistä runoutta ja säveltämällä ne tavalla, joka painotti enemmän sanojen ja melodian merkitystä.
Singh sai Padma Bhushan -palkinnon Intian valtiolta vuonna 2003. Hän kuoli aivoverenvuotoon 70-vuotiaana 10. lokakuuta 2011.
Yksityiselämä
Singh oli naimisissa laulaja Chitra Singhin kanssa. Heidän ainoa poikansa Vivek kuoli auto-onnettomuudessa vuonna 1990.
Luettelo fantasiakirjailijoista
Tämä on luettelo fantasiakirjailijoista.
Väinö Valve
Väinö Lahja Rikhard Valve (ent. Vähätupa) (28. joulukuuta 1895 Lappeenranta – 11. maaliskuuta 1995 Helsinki) oli suomalainen jääkärikenraali ja viimeinen elossa ollut jääkäri. Hän sai jääkärikoulutuksen Saksassa jääkäripataljoona 27:ssä ja osallistui Suomen sisällissotaan valkoisten puolella muun muassa Tampereen ja Viipurin taisteluissa. Hän toimi rannikkopuolustuksen ja merivoimien komentajana 1920-luvulta jatkosodan jälkeiseen aikaan saakka. Valve toimi puolustusministerinä 1. joulukuuta 1944 – 17. huhtikuuta 1945 ja oli perustamassa Sotainvalidien Veljesliittoa toimien sen puheenjohtajana 1943–56.
Perhe ja nuoruus
Väinö Vähätupa syntyi seppämestari Matti Richard Vähätuvan ja hänen puolisonsa Matilda Lehtisen perheeseen. Hän sai yleissivistävän koulutuksensa Lappeenrannan yhteiskoulussa, jota kävi viisi luokkaa. Sen jälkeen hän siirtyi Tampereen teknillisen opiston oppilaaksi. Nämä opinnot katkesivat hänen lähtiessään jääkäriksi Saksaan. Nimi oli tällä välin vaihtunut Vähätuvasta patrioottiseksi Valveeksi.
Ensimmäisen avioliiton Valve solmi vuonna 1921 Margareta Helena Cornérin, kauppias Nikolai Cornérin ja Helena Sorjosen tyttären kanssa. Ensimmäisestä avioliitosta syntyivät lapset Mirja (s. 1922), Helena (Hänninen) (1925–2005) ja Sakari (s. 1928). Liitto päättyi eroon 1948. Toisessa avioliitossa hän oli vuodesta 1949 Aili Aune Haahden, rovasti Hannu Haahden ja Lovisa Gabriela Geitlinin tyttären kanssa.
Koulutus
Valve kävi viisi luokkaa Lappeenrannan yhteiskoulua ja Tampereen teknistä opistoa vuonna 1916 sekä kävi seitsemännen luokan yksityisesti Lappeenrannan yhteiskoulussa vuonna 1919. Jääkärikoulutuksessa Saksassa hän oli vuosina 1916–1918. Sotakorkeakoulun komentajakurssin Valve suoritti 1925–26, Sotakorkeakoulun meriosaston 1927–29 ja Sotakorkeakoulun yleisen osaston meripuolustuskurssin 1930. Hän teki opintomatkat Englantiin (1919), Saksaan (1929) ja Italiaan (1933). thumb|left|250px|Jääkäripataljoona 27:n haupitsijaoksen toinen tykki tuliasemassa miehistöineen Riianlahdella syksyllä 1916.
Jääkärikoulutus
Valve lähti Suomesta Ruotsiin hiihtäen Merenkurkun yli vievää etappireittiä yhdessä Toivo Winqvistin (myöhemmin Veistaro) kanssa yhtenä viimeisistä tätä reittiä käyttäneistä kelirikon ollessa jo meneillään.
Ura kotimaassa
Valve kuului 25. helmikuuta 1918 Suomeen saapuneeseen jääkäripataljoonan pääjoukkoon ja toimi Suomen sisällissodassa tulenjohtajana jääkäritykistössä. Valveen kyvyt huomattiin pian, ja hänen uransa eteni nopeasti sisällissodan jälkeen. Jo vuonna 1919 Valve sai komentoonsa kotikaupunkiinsa Lappeenrantaan sijoitetun Raskaan tykistörykmentin. Vuonna 1921 Valve avioitui Margareta Helena Cornérin kanssa. Lapsia pariskunta sai yhteensä kolme.
Valve toimi rykmentin komentajana viisi vuotta, minkä jälkeen hänet siirrettiin rannikkotykistön komentajaksi aitosuomalaisten aktiivien tehtävästä syrjäyttämän Arno Almqvistin tilalle.
Valveen johtaman rannikkotykistön pääaseistuksena olivat Venäjän laivastolta sisällissodassa vallatut kiinteät järeät rannikkotykit. Valveen johdolla rannikkopuolustuksen järjestely muunnettiin vastaamaan itsenäisen valtion tarpeita. Samalla Valveen tehtävät laajenivat ensin rannikkopuolustuksen, sitten merivoimien komentajuuteen. Tässä tehtävässä Valve pysyi myös sotien ajan. Talvisodan jälkeen Valve sai ylennyksen kenraaliluutnantiksi ansioistaan merivoimien komentajana.
Virossa Valve muistetaan komentajana, joka toimitti jatkosodan aikana merivoimissa palvelleet virolaiset vapaaehtoiset rauhansopimuksen jälkeen turvaan Ruotsiin. Heitä uhkasi Neuvostoliiton luovutuspyyntö.
Sodan jälkeen Valve toimi puolustusministerinä noin puolen vuoden ajan. Tämän jälkeen hän joutui valvontakomission painostuksen vuoksi siirtymään eläkkeelle vain 50-vuotiaana. Sodan jälkeisen ajan Valve kunnostautui veteraanijärjestöjen työssä. Vuonna 1992 presidentti Mauno Koivisto palkitsi Valveen näistä ansioista ylentämällä hänet jääkärikenraaliksi.
Väinö Valve oli kuollessaan vuonna 1995 viimeinen elossa ollut jääkäri. Hänet haudattiin sotilaallisin kunnianosoituksin Hietaniemen hautausmaalle valtiojohdon kunnioittaessa hautajaisia läsnäolollaan. Väinö Valveen kunniamerkit ovat esillä Museo Militariassa Hämeenlinnassa. Lisäksi Suomen Jääkärimuseossa Kauhavan Kortesjärvellä on Valveelle omistettu muistohuone, jossa on runsaasti hänelle kuuluneita esineitä. Helsingin Herttoniemessä Siilitien ja Oravatien väliin jäävässä Väinö Valveen puistossa on kenraali Valveen muistomerkki. Lappeenrannan Rakuunamäellä sijaitsee Väinö Valveen katu, jonka varrella sijaitsi ennen muun muassa Maasotakoulun esikunta, Rakuunaeskadroona sekä muita Uudenmaan rakuunapataljoonan rakennuksia.
Luottamustoimet
Valve toimi jäsenenä puolustusministeriön vuonna 1925 asettamassa komiteassa, jonka tehtävänä oli laatia puolustuslaitoksen rakennusten ja alueiden hoitoa ja kunnossapitoa sekä uusien rakennustöiden suorittamista koskeva asetusehdotus. Hän toimi myös jäsenenä valtioneuvoston vuonna 1930 asettamassa komiteassa, jonka tehtävänä oli laatia merikarttalaitoksen uudelleenjärjestämisehdotus. Meripuolustuksen erikoistuntijana puolustuslaitoksen uudelleenjärjestelytoimikunnassa hän toimi vuonna 1929 ja oli korkeimman oikeuden sotilasjäsenenä vuosina 1927–1946 sekä toimi Suomen upseeriliiton johtokunnan varapuheenjohtajana vuosina 1928–1929 ja puheenjohtajana vuosina 1929–1930. Hän oli Puolustusministeriön esittelijänä valtioneuvostossa vuosina 1932–1946. Valve toimi Jääkäriliiton puheenjohtajana vuosina 1934–1936 ja Puolustusneuvoston jäsenenä vuosina 1938–1944 sekä valtion laivatelakan johtokunnan puheenjohtajana vuosina 1938–1944. Valve toimi myös Vapaudenristin ritarikunnan kanslerina 3.11.1945 alkaen.
Itä-Lothian
Itä-Lothian on yksi Skotlannin hallintoalueista. Itä-Lothianin rajanaapurit ovat Edinburghin, Scottish Bordersin ja Midlothianin alueet. Siellä on arviolta 103 050 asukasta (vuonna 2015) ja sen pinta-ala on 679 neliökilometriä.
Penpa Tsering
Penpa Tsering (, s. 1967) on tiibetiläinen poliitikko ja nykyinen sikyong eli käytännössä presidentti. Hän on toinen tehtävään demokraattisesti valittu henkilö sen jälkeen, kun dalai-lama ilmoitti siirtyvänsä yksinomaan Tiibetin hengelliseksi johtajaksi vuonna 2011.
Tausta ja yksityiselämä
Tsering syntyi vuonna 1967 tiibetiläisten pakolaisleirillä Bylakuppessa, Intiassa. Hän kävi koulua myös samalla alueella, kunnes muutti Chennaihin opiskelemaan taloustiedettä Madrasin kristillisessä yliopistossa. Opiskeluaikoinaan Tsering oli aktiivinen Tiibet-Nigeria -ystävyysseurassa sekä Tiibetin vapausliikkeessä. . Sittemmin hän on toiminut mm. Tiibetin parlamentin ja politiikantutkimuksen keskuksen hallintojohtajana.
Ennen politiikkaan lähtemistään Tsering on toiminut myös vientialalla ja omistanut ravintolan.
Poliittinen ura
Ensimmäisen kerran Tsering valittiin pakolaishallinnon edustajistoon vuonna 1996. Hän uusi paikkansa vuonna 2001 ja 2006. Vuonna 2008 hänet valittiin pakolaishallituksen puhemieheksi. Vuoden 2016 vaalien jälkeen hänet valittiin jälleen puhemieheksi. .
Vuonna 2016 Tsering myös nimitettiin dalai-laman viralliseksi edustajaksi Pohjois-Amerikkaan. Tuona aikana hän mm. tapasi Sarah Sewallin, joka toimi Obaman hallinnon demokratiasta ja ihmisoikeuksista vastaavana alivaltiosihteerinä. Lisäksi hän isännöi tiibetiläisten ja kiinalaisten demokratia-aktivistien järjestämiä tapahtumia.
Nousu sikyongiksi
Tsering oli ehdokkaana sikyongiksi jo vuonna 2016, mutta ei tullut valituksi. Syyskuussa 2020 Tsering ilmoitti aikomuksestaan pyrkiä sikyongiksi vuoden 2021 vaaleissa. Poliittisesti Tseringiä on kuvattu keskitien kulkijaksi. .
Toukokuussa 2021 Tsering nimitettiin sikyongin virkaan saatuaan 34 324 annetuista äänistä ja voitti vastaehdokkaansa Kaydor Aukatsangin (28 907 ääntä).
Sikyongina Tsering on pyrkinyt luomaan keskusteluyhteyden Kiinan hallituksen kanssa, joka katkaisi kaikki suhteet pakolaishallintoon vuonna 2010. Tsering sanoi jo ennen vaalien voittoa, että aikoo käydä läpi "kaikki mahdolliset tavat kommunikoida Kiinan kanssa joko suoraan tai epäsuoraan". Tsering on vaatinut Kiinaa vapauttamaan panchen-laman, Gedhun Choekyi Nyima, ja muiden poliittisten vankien vapauttamista. Hänen mukaansa Tiibetistä on yhä vaikeampi saada tietoa, koska Kiina on kiristänyt valvontaa. Tämän lisäksi hän on varoitellut Tiibetin pakolaisia Kiinan yrityksistä kylvää eripuraa ihmisten keskuudessa. . Dalai-laman tavoin Tsering ei kannata Tiibetin itsenäisyyttä Kiinasta. . Syyskuussa 2021 Tsering sanoi, että on saanut "positiivisia signaaleja" koskien Pekingin halukkuutta aloittaa dialogi, vaikka hän itse oli vielä varuillaan.
Põdragu järv
Põdragu järv (myös Suur Pedre järv) on Virossa Saarenmaalla sijaitseva järvi.
Maantietoa
Järven pinta-ala on 39 hehtaaria ja se on 1,7 kilometriä pitkä ja 550 metriä leveä. Saaria on vain yksi ja sen pinta-ala on 0,77 hehtaaria. Vedenpinnan korkeus on keskimäärin 7,0 m mpy. Järven valuma-alueen laajuus on 12 neliökilometriä. Järvi on luodattu ja sen keskisyvyys on 0,5 metriä ja suurin syvyys 1,0 metriä. Järven laskennalliseksi tilavuudeksi voidaan määrittää 0,00019 kuutiokilometriä eli 0,19 miljoonaa kuutiometriä. Järven rantaviivan pituus on 6,4 kilometriä.
Järven luokittelu ja ekologia
Järvi on Vesipolitiikan puitedirektiivin (VPD) luokituksen (VRD 8) mukaan rannikkojärvi, joka on vielä yhteydessä mereen.
Järvi luokitellaan limnologisesti halotrofiseksi järveksi, jos sen suolapitoisuus on kohonnutta (, HA). Tällaisia järviä ovat Virossa ne, joilla on matala yhteys mereen.
World Heavyweight Championship (WWE, 2002–2013)
World Heavyweight Championship oli yhdysvaltalaisen World Wrestling Entertainment -nimisen painifirman seitsemästä mestaruudesta toiseksi uusin ja toiseksi korkein (WWE Divas Championship on uusin). Se otettiin käyttöön vasta vuonna 2002, jolloin sen haltijaksi nimettiin Triple H. 15. joulukuuta, 2013, tapahtumassa WWE TLC: Tables, Ladders & Chairs se yhdistyi tittelin WWE Championship kanssa, minkä tuloksena tittelien sekoituksesta tuli nimi "WWE World Heavyweight Championship"
Raw
pienoiskuva|Triple H World Heavyweight Mestarina Titteli otettiin käyttöön ensi kertaa tällä nimellä 2. syyskuuta vuonna 2002, jolloin Eric Bischoff otti muokkaukseen vanhan WCW Championship vyön, koska "draftissa" mestari siirtyi SmackDown!:n jättäen RAW:n ilman mestaria. Bischoff antoi uuden vyön HHH:lle joka näin oli ensimmäinen maailmanmestari. Hän puolusti mestaruuttaan onnistuneesti Rob Van Damia vastaan Unforgivenissä ja Kanea vastaan No Mercyssä, mutta hävisi sen Shawn Michaelsille marraskuun Survivor Seriesin Elimination Chamber -matsissa, johon hänen ja HBK:n lisäksi osallistuivat Kane, Rob Van Dam, Booker T ja Chris Jericho.
Michaelsin mestaruuskausi jäi kuitenkin lyhyeksi, sillä Hunter voitti mestaruuden häneltä takaisin uusintaottelussa Armageddonissa.
Toista maailmanmestaruuttaan Triple H puolusti monia kuukausia, kunnes Unforgivenissä viimeinkin Goldberg voitti sen häneltä.
Goldbergin hallussa vyö oli Armageddoniin asti, missä Triple H tuli jälleen kerran mestariksi kolminottelussa, jossa kolmas ottelija oli Kane.
Benoit puolusti titteliä SummerSlamissä, missä Randy Orton nousi kaikkien aikojen nuorimmaksi maailmanmestariksi, muuntaen Crippler Crossfacen RKO:ksi. Unforgivenissä Orton menetti mestaruutensa Triple H'lle, ja kruunattiin jo neljännen kerran maailmanmestariksi . Mestaruus oli hänellä joulukuun kuudenteen Monday Night Raw'hon asti, jossa Triple H, Chris Benoit ja Edge kävivät Triple Threat -ottelun, jonka epäselvän tilanteen johdosta mestaruus hyllytettiin, mutta Triple H voitti tittelin takaisin New Years Revolutionissa käydyssä Elimination Chamber-ottelussa, mihin hänen lisäkseen osallistuivat Edge, Chris Jericho, Batista, Chris Benoit ja Randy Orton.
Triple H puolusti mestaruuttaan WrestleMania 21:ssä, ja menetti tämän Batistalle, ja mestaruus siirtyi WWE Draftissa SmackDown!'iin.
SmackDown!
Batista sai ensimmäisen maailmanmestaruutensa WrestleManiassa voitettuaan Triple H:n, jonka myötä vyö siirtyi Rawista SmackDowniin. Batista piti vyötään aina New Years Revolutioniin asti, missä käydyn häkkiottelun jälkeen Mark Henry teloi hänet puolen vuoden sairauslomalle. Jo samana iltana Batista luopui tittelistään ja oteltiin 20 Man Battle Royal mestaruudesta. Kurt Angle nousi uudeksi Maailmanmestariksi eliminoimalla viimeisenä Mark Henryn.
Lamminjärvi (Juupajoki, Kokkila)
Maantietoa
Järven pinta-ala on 5,9 hehtaaria ja se on 450 metriä pitkä ja 200 metriä leveä. Se sijaitsee Lamminvuoren pohjoispuolella sen juurella ja sen rantaan ulottuu kaksi peltopalstaa eri suunnilta. Vuori kohoaa 70 metriä lammen yläpuolelle ja sen rinne laskee suoraan lampeen. Järvellä ei ole kartan mukaan saaria. Sen rantaviivan pituus on 1,1 kilometriä ja kummankin pellon luonna sijaitsee maatilat. Rantaan on rakennettu kaksi vapaa-ajan asuntoa. Niille tulee tiet Kokkilan ja Salokunnan väliseltä tieltä.
World Heavyweight Championship (WWE, 2002–2013)
SmackDown!
Angle puolusti vyötään onnistuneesti Royal Rumblessa Mark Henryä vastaan ja No Way Outissa The Undertakera vastaan. WrestleManiassa Angle puolusti mestaruutta Triple Threat'ssa Randy Ortonia ja Royal Rumble voittajaa Rey Mysterioa vastaan. Mysterio voitti ottelun selättämällä Ortonin ja nousi näin kaikkien aikojen pienikokoisimmaksi maailmanmestariksi. pienoiskuva|King Booker World Mestarina Mysterio piti titteliään kolme kuukautta, kunnes hävisi sen King Bookerille The Great American Bashissa.
Kun Batista palasi sairauslomaltaan, hän aloitti pitkän feudin King Bookerin kanssa, kunnes vihdoin voitti mestaruuden Survivor Seriessä. Royal Rumblessa hän puolusti onnistuneesti vyötään päihittäen Mr. Kennedyn.
Lamminjärvi (Juupajoki, Kokkila)
Vesistösuhteet
Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Leppähampaanjoen valuma-alueella (35.75), jonka Kokkilanselän alueeseen (35.752) se kuuluu. Järven vedenpinnan korkeus on 100,3 metriä mpy. Järveen on johdettu metsäoja Hirviloilosta ja kaksi pelto-ojaa. Järven laskuoja lähtee sen länsirannasta ja se laskee Mellinselän Jaarilanlahteen. Ojalle tulee pudotusta 11,5 metriä.
Historiaa
Vuoden 1957 peruskartassa järven nimi oli Peltolammi eikä sen rannoilla ollut silloin vielä mökkejä. Nykyinen nimitys on käytössä seuraavassa kartassa vuodelta 1977.
World Heavyweight Championship (WWE, 2002–2013)
SmackDown!
Kun The Undertaker voitti Royal Rumblen, Taker sai mestaruusottelun WrestleManiaan ja voitti sen tullen uudeksi maailmanmestariksi, ja saaden 15:n voittoputken WrestleManiassa täyteen.
Batista sai vyöstä uusinta-ottelun, joka käytiin Steel Gage -otteluna. The Undertaker voitti ottelun pääsemällä ensimmäisenä ulos häkistä, mutta ottelun jälkeen Mark Henry hyökkäsi Takerin kimppuun, minkä jälkeen Edge käytti Money in the Bank -salkkuaan tullen uudeksi mestariksi.
Edgen mestaruuskausi kesti kaksi kuukautta, jonka aikana hän kaatoi Steel Cage -ottelussa Batistan ja Chris Benoitin, kunnes Kane runteli häntä pahasti ja hän joutui luopumaan tittelistään. Samana iltana vyöstä oteltiin 20 Man Battle Royalessa, missä viimeiset kolme ottelijaa olivat Kane, Batista ja The Great Khali. Seuraavien kuukausien ajan Batista oli ykköshaastajana The Great Khalin mestaruudesta. Khali puolusti vyötä onnistuneesti Batistaa vastaan The Great American Bashissä ja SummerSlamissä, kunnes hävisi vyön Batistalle Unforgivenissä, Triple Threat'ssa, jossa kolmas ottelija oli Rey Mysterio.
Batista puolusti vyötään onnistuneesti The Great Khalia vastaan uusinnassa No Mercyssä ja Edgen avulla Hell in Cell-ottelussa The Undertakeria vastaan. Batista hävisi mestaruuden Armageddonissa Edgeä ja The Undertaker vastaan Triple Threat -matsissa Edgelle.
Edge puolusti maailmanmestaruuttaan onnistuneesti Rey Mysteriota vastaan Royal Rumblessa. Edge joutui kumminkin Reytä vastaan vielä No Way Outissa, vaikka itse olisi halunnut mieluummin jopa The Great Khalia vastaan. Edge hävisi maailman raskaansarjan mestaruutensa WrestleManiassa pitkän ottelun seurauksena Undertakerille.
Jälleenkään ei Undertaker pitänyt titteliä kauan, sillä vaikka Edge ei onnistunut voittamaan titteliä Backlashissä. Undertaker joutui tapahtuman jälkeen otteluun entistä mestaria The Great Khalia vastaan ja heidän otellessaan Edgen apurit veivät vyön Edgen tyttöystävälle ,SmackDownin puheenjohtajalle, Vickie Guerrerolle. Edge voitti vyön toisesta ottelijasta käydyn köysimatsin ja Judgment Dayssa Edge ja Undertaker ottelivat tittelistä kolmannen kerran perättäin. Ottelun voitti jälleen Undertaker, mutta paikalle saapui Vickie Guerrero, joka sanoi, että mestaruutta ei voi voittaa uloslaskulla ja mestaruus pysyi hyllyllä. Edge ja Undertaker ottelivat One Night Standissa TLC -ottelussa mestaruudesta. Ryderin, Hawkinsin, Bam Neelyn ja Guerrerojen avulla Edge voitti mestaruuden. Kun Undertaker hävisi, hänen 19 vuotta kestänyt painiura loppui siihen paikkaan. Mutta palasi vielä painikehiin.
Jälleen Raw'ssa
vasen|pienoiskuva|CM Punk ensimmäisellä World Mestaruus hallintoajallaan. Vuoden 2008 WWE Draftissa titteli siirtyi Rawiin, vaikka Edge jäikin Smackdowniin. Edge puolusti vyötä Batistaa vastaan Night of Champion-tapahtumassa. Edge voitti ottelun, kuten Undertakeria vastaankin, Ryderin, Hawkinsin, Bam Neelyn ja Guerrerojen avulla. Seuraavassa Rawissa Edge apureineen saapui kehään pilkkaamaan kehässä puhuvaa Jim Rossia. Lähtiessään kehästä Batista hyökkäsi hänen kimppuunsa iskien Edgen päätä kehätolppiin ja katsomon reunoihin ja lopulta iski häntä Batista Bomb liikkeellä. Tämän jälkeen CM Punk käytti Money in the Bank-salkkunsa World Heavyweight-mestaruuteen. Seuraavassa Rawissa käytiin mestaruuden ykköshaastajuujesta Fatal-4-Way-ottelu, jonka osanottajat olivat Kane, JBL, John Cena ja Batista. Ottelun voitti Batista selättämällä Kanen, joka ei kuitenkaan voittanut tämän ja CM Punkin välistä ottelua The Great American Bashissä Kanen väliin tulon takia. SummerSlamissä Punk puolusti mestaruuttaan onnistuneesti JBL:iä vastaan.
Unforgivenissä 7. syyskuuta 2008 CM Punk ei päässyt puolustamaan Mestaruuttaan Championship Scramble matsissa, koska Randy Orton, Cody Rhodes ja Manu pieksivät hänet kulissien takaisella alueella. Hänen tilallaan otteluun osallistui Chris Jericho. Jericho voitti ottelun ja samalla mestaruuden. 15. syyskuuta CM Punk sai uusinta ottelun, joka oli Steel Cage ottelu, mutta Jericho voitti ottelun. Batista voitti Jericholta tittelin Cyber Sunday:ssa. 3. marraskuuta RAW:n 800. jaksossa Jericho voitti World Mestaruuden takaisin, hänen uusinta matsissa Steel cage matsissa. Survivor Seriesissä 23. marraskuuta 2008 John Cena voitti mestaruuden Jericholta. Hän puolusti onnistuneesti titteliään Armageddonissa Chris Jerichoa vastaan ja Royal Rumblessa JBL:iä vastaan. No Way Out:ssa mestaruuden voitti jälleen Edge, joka tuli viidentenä Elimination Chamber matsissa ja selätti viimeisenä Rey Mysterion, joka tuli ensimmäisenä. Wrestlemania XXVssä John Cena voitti mestaruuden toisen kerran triple threat matsissa. Backlashissa hän hävisi sen Edgelle Last Man Standing -matsissa.
Takaisin SmackDowniin
Kun World Heavyweight Championship jäi Smackdowniin, Edge joutui puolustamaan mestaruutta Jeff Hardya vastaan Judgement Dayssa voittaen Jeffin. Mutta Jeff saikin uusinnan Extreme Rulesiin ja Jeff sai valita ottelutyypin voitettuaan Edgen Smackdownissa, Jeff valitsi Ladder matsin. Exteme Rulesissa Hardy voitti World Heavyweight mestaruuden, mutta hän sai pitää sitä vain 3 minuuttia, koska CM Punk käytti Money in the Bank salkkunsa mestaruuteen ja kuinka ollakaan Punk voitti mestaruuden toistamiseen. The Bashissa Punk säilytti mestaruutensa Jeff Hardya vastaan potkaisemalla tuomaria ja saamalla diskauksen. Night of Championsissa Jeff Hardy voitti World Heavyweight mestaruuden Swanton Bombin iskettyään CM Punkille. SummerSlamissa Hardy kohtasi Punkin TLC ottelussa. Punk voitti, mutta ottelun jälkeen Undertaker palasi ja teki Punkille Chokeslamin. Breaking Pointissa CM Punk voitti The Undertakerin submission matsissa, koska Smackdownin GM piti Undertakerin Hell's gate luovutus finisheriä liian vaarallisena ja Punkin yritettyä omaa nimikkoliikettään "Anaconda visea" Undertaker suojasi, aloitti Hell's Gaten, jolloin hävisi diskauksella.
Hell in a Cell:ssää The Undertaker voitti CM Punkin Hell in a Cell matsissa ja hänet julistettiin kolmenkertaiseksi maailmanraskaan sarjan mestariksi. Survivor Seriesissä The Undertaker kohtasi Unified Tag Team mestarit Big Show’n ja Chris Jerichon Triple Threat matsissa. Taker säilytti mestaruutensa. WWE TLC: Tables, Ladders & Chairsissa Undertaker voitti Batistan tuolit matsissa. Joulupäivänä Undertaker kohtasi Rey Mysterion, mutta Batista keskeytti ottelun. Royal Rumblessa The Undertaker kohtasi Rey Mysterion uudestaan. Last Riden jälkeen Taker selätti Mysterion. pienoiskuva|Kane Wolrd Mestarina WWE Elimination Chamber:ssa Chris Jericho voitti mestaruuden kolmannen kerran Elimination Chamber matsissa, kun Shawn Michaels sekaantui otteluun, koska Undertaker ei ollut hyväksynyt uusinta ottelua Wrestlemaniassa häntä vastaan. Tämä johtui siitä, että HBK ei ollut pystynyt voittamaan Royal Rumblea, jonka Edge lopulta vei. Shawn teki, saadakseent Raketin suostumaan, 'Takerille Sweet Chin Musicin, vaikka ei edes kuulunut otteluun. WrestleMania XXVI:ssä Jericho säilytti mestaruuden lyötyään Royal Rumble voittajaa Edgeä Mestaruus vyöllä ja vielä tehtyään codebreakerin. Ottelun jälkeen Edge iski Jericholle spearin (turva-aidan läpi). 30. maaliskuuta Money in the Bank voittaja Jack Swagger cashasi ja voitti World Heavyweight Mestaruuden SmackDownin nauhoitetussa lähetyksessä. Extreme Rulesissa Swagger puolusti onnistuneesti mestaruuttaan Randy Ortonia vastaan. WWE Over the Limit:ssä Swagger hävisi Big Showlle diskauksella ja säilytti mestaruutensa. WWE Fatal 4 Way:ssä Swagger hävisi mestaruuden Rey Mysteriolle Fatal 4-Way matsissa, mihin osallistui myös Big Show ja CM Punk. Fatal 4 Way:ssä Punk olisi voittanut, ellei Kane olisi sekaantunut matsiin ja yrittänyt tunkea CM Punkia arkkuun, mutta Punk pääsi juoksemaan karkuun kulissien taakse Straight Edge Societyn avustuksella.
25. kesäkuuta SmackDownissa Swagger vaati uusintaottelunsa käytävän WWE:n uusimmassa PPV:ssä Money in the Bank:ssa. Mysterio säilytti mestaruuden käyttämällä Eddie Guerreron taktiikkaa. Matsin jälkeen Kane, joka oli juuri voittanut Money in the Bank ottelun, tuli rahastamaan sen ja voitti World Heavyweight Mestaruuden. Seuraavassa SmackDown:ssa Rey ansaitsi #1 haastaja paikkansa SummerSlamiin voittamalla Swaggerin "2 out of 3 falls" matsissa. SummerSlam:ssa Kane voitti Mysterion ja ottelun jälkeen Undertaker ilmestyi Kanen arkusta. Kane kuitenkin pääsi iskemään 'Takeriin Tombstonen. 3. syyskuuta Kane haastoi veljensä, The Undertakerin, todistaakseen olevansa, se dominoiva veli, joka ei kulje 'Takerin varjossa enää. He sopivat matsiin vielä No Holds Barred -säännöt. Night of Championsissa, Kane selätti Undertakerin, iskettyään 'Takerin omamn lopetusliikkeen, Tombstonen. Seuraavassa SmackDownissa Kane haastoi 'Takerin uudelleen Hell in a Cell -tapahtumassa käytävään Hell in a Cell matsiin. Hell in a Cellissä muutama viiko sitten paluun tehnyt Paul Bearer, petti Undetakerin sokaisemalla hänet uurnan valolla ja Kane päätti matsin Chokeslamin jälkeen ja säilytti mestaruuden. Paul Bearer haastoi Undertakerin Kanen ja 'Takerin viimeiseen Buried Alive otteluun Bragging Rightsiin, missä toinen haudataan elävältä. Bragging Rightsissa, Nexusin väliintulon ansiosta Kane hautasi Undertakerin elävältä ja säilytti mestaruuden. Survivor Seriesissä, Kane kohtasi Edgen ja Kane säilytti mestaruuden tasapelin ansiosta.
TLC: Tables, Ladders & Chairsissa, Edge voitti World Heavyweight -mestaruuden kuudennen kerran ensimmäisessä Fatal 4-Way TLC matsissa, mihin osallistuivat myös Rey Mysterio ja Alberto Del Rio. Royal Rumblessa, Edge kohtasi Dolph Zigglerin, jonka Edge voitti. 18. helmikuuta (nauhoitettu 15. helmikuuta) SmackDownin 600. jaksossa, Dolph Ziggler palkittiin World Heavyweight mestaruudella, mutta Edge sai revanssin heti samana iltana ja voitti mestaruuden jo seitsemännen kerran. Elimination Chamber -tapahtumassa, Edge puolusti onnistuneesti mestaruuttaan Elimination Chamber matsissa, mihin osallistuivat myös Big Show, Wade Barrett, Rey Mysterio, Kane ja Drew McIntyre. WrestleMania XXVII:ssä, Edge kohtasi Alberto Del Rion, joka oli voittanut vuoden 2011 Royal Rumble matsin ja ansainut maailmanmestaruus matsin WrestleManiassa. Edge voitti ottelun. Edge kuitenkin joutui lopettamaan uransa. Joten WWE Extreme Rules 2011 PPV tapahtumaan järjestettiin matsi Christian vs Alberto Del Rio, voittajaksi tuli Christian. Mutta Christian hävisi mestaruutensa jo seuraavassa SmackDow jaksossa Randy Ortonille. Christian sai revanssin Over the Limit 2011 PPV tapahtumaan mutta hävisi matsin. Myöhemmin SmackDown jaksossa Sheamus oli Randyä vastaan mutta Orton säilytti mestaruuden.
Axel Gabriel Wilhelm Tawaststjerna
Axel Gabriel Wilhelm Tawaststjerna (22. maaliskuuta 1837 Pieksämäki – 28. maaliskuuta 1891 Helsinki) oli suomalainen virka- ja valtiopäivämies.
Tawaststjernan vanhemmat olivat maanmittari Johan Wilhelm Tawaststjerna ja Gustava Juliana Taube ja puoliso vuodesta 1871 Fanny Sofia Törnegren (k. 1874). Tawaststjerna tuli ylioppilaaksi Kuopiossa ja suoritti kameraalitutkinnon 1862. Hän oli senaatin sotilastoimituskunnan kamreeri vuodesta 1882. Tawaststjerna oli aatelissäädyssä edustaja valtiopäivillä 1888 ja 1891, hän menehtyi jälkimmäisten valtiopäivien aikana maaliskuussa 1891.
Jaakko Oksanen
Jaakko Taneli Oksanen (s. 17. toukokuuta 1948 Längelmäki) on suomalainen kenraalimajuri evp. Hän työskentelee suomalaisessa konfliktinratkaisujärjestö Crisis Management Initiativessa (CMI).
Henkilöhistoria
Oksanen syntyi autonkuljettaja Niilo Oksasen ja Terttu Heinon perheeseen. Hän avioitui 1974 terveydenhoitaja Riitta-Leena Suikin kanssa. Heillä on kolme lasta.
Oksanen valmistui ylioppilaaksi vuonna 1969, Kadettikoulusta vuonna 1974 ja suoritti Sotakorkeakoulun vuonna 1985. Tämän jälkeen hän toimi lukuisissa eri sotilastehtävissä, joista merkittävimpänä komentajuudet Lapin, Helsingin ja Etelä-Suomen sotilaslääneissä. Hän kävi sotilasuransa aikana poikkeuksellisen usein ulkomaankomennuksilla YK:n operaatioissa.
Oksanen aloitti Crisis Management Initiativessa työskentelyn jo sotilasuransa ohella. Elokuussa 2003 hän oli ensimmäistä kertaa mukana CMI:n operaatiossa, kun YK:n paikallinen päämaja pommitettiin Bagdadissa, Irakissa. Myöhemmin Oksanen oli keskeinen tekijä Acehin konfliktin rauhanneuvotteluissa ja toteutuman seurannassa Indonesiassa vuosina 2004-2012.
Jäätyään eläkkeelle Puolustusvoimien palveluksesta Oksanen siirtyi Elisan turvallisuushankkeiden johtajaksi vuonna 2008. Sen työn ohella hän aloitti työn Ulkoministeriössä vuonna 2012, vastuualueenaan niin kutsutun salaviestijärjestelmän käyttöönotto. Oksasen ja Kalevi Halosen palkkauksista aloitettiin myöhemmin esitutkinta virkavelvollisuuden rikkomisesta, mutta syytteitä ei lopulta nostettu eikä Oksasta tai Halosta missään vaiheessa epäilty rikoksesta.
Sotilasura
Oksasen sotilasuralla on ollut sekä kotimaisia että kansainvälisiä tehtäviä:
Kenraalimajuriksi Oksanen ylennettiin vuonna 2006.
Ympärileikkaus
pienoiskuva|[[Islamilainen ympärileikkaus Turkestanissa, noin 1865–1872.]] Ympärileikkaus tarkoittaa koko esinahan tai sen kärkiosan poistamista leikkauksella. Useimmiten kyseessä on uskontoon liittyvä rituaali, mutta ympärileikkaus voidaan suorittaa myös kulttuurisista, lääketieteellisistä tai esteettisistä syistä. Useimmat juutalaiset ja muslimit ympärileikataan, ja käytäntö on yleinen myös Afrikan ja Australian alkuperäisväestöjen parissa. Länsimaissa ympärileikkaus on Yhdysvaltoja lukuun ottamatta harvinainen. Maailman miehistä runsas kolmasosa on ympärileikattu, heistä noin puolet uskonnollisista tai kulttuurisista syistä.
Ympärileikkaus on kirjoitettua historiaa vanhempi käytäntö. Leikkauksen alkuperäistä syytä ei tunneta, mutta luultavasti kyse oli rituaalisesta uhrista tai miehuuskokeesta, jolla koeteltiin rohkeutta ja kivunsietokykyä. Myöhemmin ympärileikkaus kehittyi initiaatio- ja aikuistumisriitiksi. Juutalaisuudessa ja islamissa ympärileikkausta pidetään uskon ja yhteisöön kuulumisen merkkinä. Ympärileikkauksen tarvetta on perusteltu myös seksuaalisuuden kontrolloimisella ja itsetyydytyksen estämisellä. Ympärileikkaus sairauden hoitona tai ennaltaehkäisynä yleistyi 1800-luvulta lähtien. Länsimaissa ympärileikkaus on 1900-luvun jälkipuoliskolta lähtien ollut kiistanalainen käytäntö, jota vastustetaan sekä eettisistä syistä että terveysriskien vuoksi.
Joissakin tapauksissa ympärileikkaus on lääketieteellisistä syistä välttämätön. Lisäksi leikkaus alentaa tulehduksen, syövän ja seksitautitartunnan riskiä. Useimmat hyödyistä olisivat periaatteessa saavutettavissa paremmalla hygienialla ja ehkäisyllä. Leikkaukseen liittyy useita terveysriskejä, mutta käytännössä vain murto-osa leikatuista kärsii vaikeista komplikaatioista. Seksuaaliseen nautintoon onnistunut ympärileikkaus ei ilmeisesti juurikaan vaikuta. Maailman terveysjärjestö WHO suosittelee ympärileikkausta HIV-epidemiasta pahimmin kärsivillä alueilla, ja myös Yhdysvalloissa kansallinen lastenlääkärijärjestö suhtautuu käytäntöön varovaisen myönteisesti sen sairauksia ehkäisevän vaikutuksen vuoksi. Euroopassa useat lääkärijärjestöt ovat vaatineet ei-lääketieteellistä ympärileikkausta kiellettäväksi, koska leikkaukselle ei normaalioloissa ole tarvetta ja se loukkaa lapsen ruumiillista koskemattomuutta.
Toimenpide
pienoiskuva|Aikuisen miehen siitin ennen ja jälkeen ympärileikkauksen.
Ympärileikkaus lienee maailman vanhin ja yleisin leikkaus. Siinä siitintä ympäröivä esinahka poistetaan osittain tai kokonaan. Leikkaamaton esinahka peittää terskan kokonaan tai lähes kokonaan, mutta ympärileikkauksen jälkeen esinahka vetäytyy taakse paljastaen siittimen kärjen. Usein ympärileikkauksella viitataan nimenomaan uskonnolliseen rituaaliin, jossa pojan esinahka poistetaan, mutta leikkauksia tehdään myös lääketieteellisistä ja ulkonäkösyistä.
Leikkauksen tärkein tehtävä on kehon muokkaaminen sosiaalista identiteettiä vastaavaksi. Identiteetti voi kytkeytyä esimerkiksi sukupuoleen, rituaaliseen puhtauteen, aikuisen roolin omaksumiseen tai sukukypsyyteen. Historialliset käytännöt ovat vaihdelleet huomattavasti, ja alueellista vaihtelua on edelleen paljon. Juutalaiset ympärileikataan kahdeksan päivän iässä, muslimit viimeistään teini-iässä. Muiden kuin juutalaisten ja muslimien parissa rituaalinen ympärileikkaus on yleensä murrosikään liittyvä aikuistumisriitti. Eräiden arabiryhmien parissa ympärileikkaus on perinteisesti suoritettu juuri ennen avioliittoa.
Rituaalisesta ympärileikkauksesta on neljä erilaista versiota. Yleisimmin poistetaan koko esinahka. Tyynenmeren saarilla frenulum katkaistaan, mutta esinahka jätetään entiselleen. Harvinaisemmin esinahka voidaan halkaista ja poistaa osittain siten, että siittimen sivuille jää yksi tai kaksi löysää ihokaistaletta. Syväviilto on ympärileikkausta muistuttava rituaali, jossa esinahan poiston jälkeen tehdään viilto siittimen alapintaan. Virtsa ja siemenneste poistuvat viillon kautta, ellei sitä peitetä esimerkiksi sormella.
Ympärileikkaus on perinteisesti suoritettu ilman anestesiaa. Länsimaissa lapset nykyään yleensä puudutetaan. Juutalaisen ympärileikkauksen suorittaa uskonnollinen spesialisti mohel. Muslimilapsista kasvava osa leikataan sairaalassa.
Alkuperä
pienoiskuva|vasen|Vanhin tunnettu ympärileikkausta esittävä kuva [[Egyptin 6. dynastia|Egyptin kuudennen dynastian ajalta. (Sakkara, noin 2350–2000 eaa.)]]
Ympärileikkauksen laaja levinneisyys viittaa siihen, että rituaali on huomattavan vanha. Leikkauksia tehtiin eri puolilla maailmaa jo ennen kirjoitetun historian alkua, mutta sen alkuperä jää arvailujen varaan. Todennäköisesti kyseessä oli sukupuolielinten rituaalinen silpominen, jolla koeteltiin miehen urheutta ja kivunsietoa. Seremoniaan saattoi kuulua myös veren uhraaminen. Myöhemmin ympärileikkauksesta kehittyi siirtymäriitti, jossa nuorukainen initoitiin aikuisuuteen. Vieläkin myöhemmin ympärileikkaus muuttui juutalaisuudessa ja islamissa uskon ja yhteisöön kuulumisen merkiksi. Terveyshyödyillä ympärileikkausta on perusteltu 1800-luvulta lähtien.
Mahdollisesti ympärileikkaus syntyi Afrikassa yli 220 000 vuotta sitten ja levisi ihmisasutuksen mukana eri puolille maailmaa. Myöhäispaleoliittisen taiteen perusteella on arvioitu, että ympärileikkausta harjoitettiin Euroopassa jo noin 38 000 – 11 000 eaa. Koska Euroopassa ja Pohjois-Aasiassa ympärileikkausta ei historiallisella ajalla harjoitettu, käytännön oletetaan kadonneen jääkausien mukanaan tuoman köyhyyden ja puutteen myötä. Mahdollista on sekin, että ympärileikkaus keksittiin eri puolilla maailmaa itsenäisesti. Käytäntö on joka tapauksessa vähintään noin 5 000 vuotta vanha.
Muinainen Lähi-itä
Muinaisessa Lähi-idässä ympärileikkauksia tekivät luultavasti jo sumerit. Sumerit ja Mesopotamiaa myöhemmin asuttaneet seemiläiset poistivat esinahan piiveitsellä. Leikkauksen yleistymisen syyt ovat arvoitus, mutta kuumassa aavikkoilmastossa ne saattoivat liittyä hygieniaan. Mahdollisesti ympärileikkaus levisi Mesopotamiaan Arabiasta, johon se puolestaan oli omaksuttu Afrikasta.
Egyptiläisistä muumioista on löydetty merkkejä ympärileikkauksesta jo noin vuodelta 4000 eaa. Vuodelta 2400 eaa. tunnetaan ympärileikkausta esittävä reliefi ja hieman myöhemmältä ajalta ympärileikkausta esittävä kuva. Toista pojista pidellään siinä pakolla kiinni, ja reliefiä reunustavan tekstin mukaan pappi estää häntä pyörtymästä. Toinen pojista puolestaan kehottaa rehvakkaasti pappia ”kaapimaan huolella kaiken pois”. Samalta ajalta tunnetaan myös kirjallisia mainintoja. Egyptiläiset pojat oli tapana ympärileikata noin 6–12 vuoden iässä, eliitin lapset rahvasta useammin. Usein kerralla leikattiin suuri määrä poikia, ja väkivaltainen vastustelu oli yleistä. Leikkaus oli aikuistuvalle miehelle tilaisuus osoittaa kovatahtoisuuttaan, mutta siihen kuului myös ajatus puhtaudesta ja mysteereihin vihkimisestä. Kuolleiden kirjassa kerrotaan auringonjumala Ran ympärileikanneen itse itsensä.
Herodotos (484–424 eaa.) arveli ympärileikkauksen saaneen alkunsa Egyptissä. Hänen mukaansa egyptiläiset harjoittivat ympärileikkausta hygieniasyistä ja olivat ”mieluummin puhtaita kuin viehättäviä”. Myös foinikialaiset, heettiläiset ja etiopialaiset harjoittivat Herodotoksen mukaan ympärileikkaamista. Kreikkalaiset, roomalaiset, gallialaiset ja keltit sen sijaan eivät koskaan omaksuneet käytäntöä. Eurooppalaiset tutkijat uskoivat aiemmin, että juutalaiset olisivat tuoneet ympärileikkauksen Egyptiin orjuuden aikana noin vuonna 1200 eaa. Nykyään arvellaan, että egyptiläiset omaksuivat tavan Sudanista ja Etiopiasta.
Abrahamilaiset uskonnot
pienoiskuva|[[Aabraham ympärileikkaa itsensä. Ranskalaisen Raamatun kuvitusta, noin 1355–1357.]] Juutalaisuudessa ympärileikkaamisen aloittajana pidetään Abrahamia, jonka kerrotaan eläneen vuoden 1800 eaa. tienoilla. Todellisuudessa ympärileikkaus on paljon tätä vanhempi käytäntö, jonka juutalaiset omaksuivat muilta Lähi-idän kansoilta.[lähde?]. Alun perin kyseessä saattoi olla aikuistumisriitti tai veriuhri, joka olisi rinnastunut Syyriassa harjoitettuihin hiusuhreihin. Myöhemmin juutalaisuus alkoi joka tapauksessa pitää ympärileikkausta Jahven ja Aabrahamin välisen liiton merkkinä, ei siirtymäriittinä. Samalla leikkauksen ajankohta siirtyi puberteetista varhaislapsuuteen. Tooran mukaan poikalasten ympärileikkaaminen oli ensimmäinen Jumalan ihmiselle antama käsky. Juutalaispojat ympärileikataan kahdeksan päivän iässä (syntymäpäivän ollessa ensimmäinen päivä). Aikuisena ympärileikataan lähinnä käännynnäisiä.
Antiikissa ympärileikkaus samaistettiin voimakkaasti juutalaisuuteen, eikä ympärileikkaamaton mies voinut olla juutalainen. Antiokhos IV Epifanes kielsi ympärileikkauksen lailla valloitettuaan Jerusalemin vuoden 169 tienoilla, mutta kielto jäi lyhytaikaiseksi. Varhaisessa juutalaisuudessa poistettiin ilmeisesti ainoastaan esinahan kärki. Vuoden 300 eaa. tienoilla alettiin kuitenkin poistaa koko esinahka.
Juutalaismiehenä Jeesus ympärileikattiin, keskiaikaisen käsityksen mukaan uudenvuodenpäivänä. Ensimmäisten kristittyjen parissa ympärileikkaus oli kiistanalainen aihe, ja kysymys sen tarpeellisuudesta kytkeytyi vahvasti keskusteluun siitä, oliko evankeliumi tarkoitettu myös pakanoille vai pelkästään juutalaisille. Yhteisellä sopimuksella kristityt päätettiin vapauttaa ympärileikkauksesta, ja Paavalin mukaan sekä leikatut että leikkaamattomat pääsevät osalliseksi Jumalan rakkaudesta. Ympärileikkauksesta luopuminen mainitaan jo Apostolien teoissa. Ympärileikkaamista harjoitetaan silti joidenkin kristillisten kirkkokuntien, kuten Egyptin koptien ja Etiopian ortodoksien, parissa. Sekä Vanhassa että Uudessa testamentissa ympärileikkausta käytetään myös kielikuvana, joka viittaa kuuliaisuuteen Jumalaa kohtaan.